Reconeixement+de+minerals

= =

=Orientacions per al professorat=

El reconeixement pràctic dels minerals permet als alumnes experimentar les qualitats físiques que s'han treballat prèviament a l'aula. En aquesta activitat s'estudien, en concret, algunes de les propietats mecàniques i òptiques dels minerals així com la densitat que presenten; per tant, és convenient que l'alumne hagi treballat la mesura de la massa i el volum. Per altra part, donat que s'han de realitzar diverses determinacions, es proposa que no comencin tots per estudiar la mateixa propietat sinó que vagin alternant-les. L'objectiu final és que cada alumne, a l'acabar l'experiència, hagi pogut estudiar, com a mínim, dos dels minerals proposats.

Temporització: 1 hora Organització: Grups de 2 o 3 alumnes

=Guió per a l'alumnat=

1. Introducció
Com ja hauràs estudiat, els minerals són presents en molts dels objectes de la teva vida quotidiana: el dentifrici (fluorita), la mina del llapis (grafit), la sal que condimenta el menjar (halita), el guix per marcar la pissarra (guix), etc. Per tal de poder-los identificar i classificar posteriorment, els científics estudien les diverses propietats i característiques que presenten. En aquesta pràctica determinaràs algunes de les propietats físiques d' una mostra de minerals que et lliurarà el professor. Pots continuar la investigació amb minerals que es trobin al voltant de la teva població.

2. Objectius

 * Reconeixement d'alguns minerals comuns mitjançant l'estudi d'algunes de les seves propietats físiques

3. Coneixements previs
Els minerals són substàncies químiques inorgàniques d'origen natural formades per un o pocs elements en proporcions constants. Això fa que siguin homogenis i que presentin unes propietats característiques. Entre elles destaquen les propietats **òptiques** (la brillantor, el color, el color de la ratlla i la transparència), les **mecàniques** (la duresa, la tenacitat i l'exfoliació) i les **químiques** (la solubilitat i la reaccionabilitat amb HCl). Altres propietats objecte d'estudi són també: la **conductivitat elèctrica**, el **magnetisme** i la **densitat.**

4. Material

 * Minerals
 * Balança
 * Proveta
 * Placa de porcellana porosa blanca
 * Monedes de coure
 * Navalla d'acer
 * Tros de vidre (pot utilitzar-se un portaobjectes)

5. Procediment

 * 1) Determina el color del mineral.
 * 2) Acosta el mineral a la llum i classifica'l en metàl·lic o no metàl·lic segons la seva brillantor.
 * 3) Fixa't en la transparència de cada mineral i classifica'ls en transparents, translúcids o opacs.
 * 4) Frega el mineral sobre la placa de porcellana i anota el color de la ratlla.



5. Determina la densitat del mineral mesurant la seva massa a la balança i el seu volum a la proveta.: **Densitat = m / V** (g/mL) 6. Per conèixer la duresa del mineral consulta la taula que es detalla a continuació :


 * Taula de la duresa:**
 * L' ungla té una duresa de **2,5**
 * Una moneda de coure de **3,5**
 * Una navalla o tisores de **5**
 * El vidre de **6**

6. Activitats
a) Completa la taula amb les propietats dels minerals investigats:

b) Investiga aquestes propietats en altres minerals del teu entorn. c) Fes una llista amb deu minerals que estiguin presents en la teva vida quotidiana i assenyala quina utilitat tenen. d) Busca informació sobre les reserves de minerals que poden esgotar-se a curt termini. Pots proposar alguna actuació per evitar-ho?

=Referències=

= =
 * Activitats sobre minerals: http://www.xtec.cat/~jvert/eso/primer/minera/min1.swf
 * Activitats sobre minerlas: http://www.xtec.cat/~jvert/eso/primer/minera/min3.swf
 * Activitats sobre minerals: http://www.xtec.cat/~jvert/eso/primer/minera/min4.swf.
 * Article sobre didàctica de minerals: []

=Discussió=

=include component="comments" page="Reconeixement de minerals" limit="10" =

=Editors=

include component="history" page="Reconeixement de minerals" limit="10"